paragraph_text: Claude Cohen-Tannoudji (Constantine, 1. travnja 1933.), francuski fizičar. Profesor na Collège de France u Parizu (od 1973. do 2004.). Djeluje u Laboratoire de Physique de l’École Normale Supérieure u Parizu. Pridonio usavršavanju metoda Dopplerova hlađenja helijevih atoma do temperature od 0,18 μK (brzina od 2 cm/s). Za razvoj metoda hlađenja i zarobljavanja atoma s pomoću laserske svjetlosti dobio je sa S. Chuom i W. D. Phillipsom Nobelovu nagradu za fiziku (1997). Član Francuske akademije znanosti (od 1981).<ref> Cohen-Tannoudji, Claude, "Hrvatska enciklopedija", Leksikografski zavod Miroslav Krleža, www.enciklopedija.hr, 2015.